Hierdie is ‘n seer gebeurtenis op die aarde! My Vader het my gewys hoe word baie lewende wesens deur dit gedryf en terselftertyd ook verwoes en gemartel. Eerstens wat hy doen hy gee die mens ‘n begeerte in die hart om te werk! Dan sal die mens op die begeerte reageer en sê ek voel lus om te werk of selfs net iets te doen. En ek persoonlik dink dat die mens die meeste afstootlikste dinge hier op die aarde bedrywe want ek het nog nooit ‘n dier teegekom wat slawerny dryf met lewende wesens om geld in te samel sodat hulle meer skatte kan he hier op die aarde nie!! Hulle het dit nie eintlik nodig nie maar nogtans wil hulle dit hê!!! Ja, hy gee aan ons die begeerte om besighede te stig om sodoende ryk te kan word in die skepping of soos dit nog genoem word “die wêreld”. Is dit nie verskriklike nie? Want net deur die gedagte van om ryk hier op die aarde te wees dryf die mens voort om al hoe meer besittings in die hande te kry. En natuurlik kos dit geld!!! Die een ding waarvoor sommige mense ook moord sal pleeg om dit in die hande te kry. En dan is daar ook ander wat nie geld in die hande kan kry nie, en dan gaan hulle sommer maar net dood van die honger!! Ek het al voorheen ook genoem dat alles hier in die plek ‘n prys het! Wel hierdie is die fisiese prys waarvan ek praat die vleeslike een! Sien, dit is hoe die mens ‘n slaaf is, en nou omdat die mens ‘n slaaf is nou maak hy of sy ook ‘n ander mens ‘n slaaf om hulle werk vir hulle te doen sodat hulle kan rus. Baie mense is onder betaal vir die harde werk wat hulle moet doen! Maar die eienaar van die besigheid kyk nie na hoe sy mense hard werk sodat sy bankbalans groter kan word en hy net al ryker nie. Hierdie liggame kan net soveel verduur en niks meer nie! Dan gaan dit afdraende met daardie mens. Dan kan die mens voel dat hy of sy nie meer so hard kan werk nie. Party het hulle rue seergemaak toe hulle jonger was met fisiese harde werk en die dag wanneer hulle ouer raak pynig daardie besering hulle! Ja, en kan ‘n mens glo dat die mens dan ook die diere en insekte hulle slawe maak, net hulle werk verniet vir geen beloning nie! Soms word hulle net forseer om dit te doen wat die mens wil he hulle moet doen, en niks anderste nie. Byvoorbeeld hoender henne vir die eiers wat hulle lê. En elke eier wat gelê word is ‘n geboorte vir die hen en alle vroulike geslagte is gestraf deur die skepper na die ding wat Eva gedoen het sodat elke geboorte pynlik is vir die vroulike geslag maak nie saak wat jy is nie dier, insek, mens, vis of voël! En wanneer hulle nou gedaan is en niks meer eiers kan le nie, dan is hulle nou net goed vir een ding en dit is om geslag te word sodat die mens kan eet! Afstootlik is dit vir my vader! Want daardie henne het ook ‘n hart en het ook gevoelens. Het julle al gesien hoeveel liefde kan ‘n hen in haar hart he vir haar kroos, wel dan weet jul dat hulle ook net soos die mens dinge kan ervaar! En dat hulle ook begeertes kan he, en ‘n verlange soos bv om vry te kan wees of selfs net ‘n beter lewe kan he as om net eiers te moet lê elke dag van hul lewe! Daar is nog baie ander soorte soos kuikens wat ‘n soort voedsel kry om gouer te groei en vet te kan word sodat die mens net hulle lekker vet kan eet en die een wie se boerdery dit is net al vinniger ryker kan word, dit gaan mos so in die hoender bedryf. Ook gehoor dit gebeur by die rooivleissoorte soos beeste. Hulle word ‘n middel toegedien om vinniger te kan groei om slaggereed te kan wees. Die mens probeer al hoe meer om die lewens siklus van die diere so te beinvloed dat hulle vinniger groei sodat die mens meer produksie kan lewer! Dit is ‘n gruweldaad in my Pappa se oë! Dit is ‘n gruwel om diere net groot te maak om jouself te verryk hier op die aarde! Dan is daar ook nog natuurlik handeldrywe met insekte!!! Kom ons begin by die mees gewildste een “die by” Ek weet nie of julle mense werklik weet hoe gevaarlik ‘n klomp bye bymekaar kan wees nie. Maar ek het al gesien en ons kon net toekyk hoe hulle ons diere doodsteek toe hulle die dag kwaad geword het vir die een of ander rede dit was net een nes. Die boere hou meer as 50 neste bymekaar aan, en daar is miljoene bye in een nes. Mens kan hulle nie stop nie, daar is taal verwarring, hulle kan jou nie verstaan nie en jy kan hulle nie verstaan nie!! Dus kyk jy maar net toe hoe hulle alles doodsteek! Hulle hou nie op voordat daar geen meer wese is wat beweeg in die omgewing nie. Ek weet die bye is onskuldig, hulle doen wat hulle nodig vind om hul byenes te beskerm. Soos ons ook maar sou doen by ons huise. “n byeboer noem daardie mense hulle self. Hulle steel ast ware die voedsel van die bye om te verkoop vir geld. Hulle stel duisende ander lewende wesens in gevaar met hulle boerdery! Hulle plaas hulle kaste net waar hulle wil en ry doodeenvoudig weg sonder enige bekommernis wat nou van die omgewing se lewende wesens gaan word. Die bye word ook vergas en dan beroof die mens die byenes van sy voedsel! Skande is dit net nie!! Nog ‘n gruwel in my Vader sê oë! Die mens bedrywe aangevuur met die begeertes in hulle harte die mees afskuwelikste dade! Die dier of insek probeer maar net om te oorleef. Maar die mens, nee wat, hulle probeer om alles vir hulle self te kry hier op die aarde! Hulle sal hulle huise en doolhowe bou oor ander lewende wesens. Hulle ruk al die gras en plante uit en ook talle bome wat al meer jare op daardie stuk grond bly as die mens vir hulle geboue en paleise! Hulle gee nie ‘n duit om vir die wese wat sy lewe moet opoffer vir hulle menslike giere nie! Hulle neem ook meeste van die grond in besit sodat daar weinig oorbly vir die plant en die dier. Gaan besoek gerus bietjie die vlooimarkte waar hulle met lewende wesens handel dryf! Julle sal geskok staar na wat daar aangaan! Alle soorte voëls se voete word met insolation tape vasgemaak bv hoenders, poue, kalkoene, eende, makoue, ganse, ens. En hulle word net so laat val in die hokke waar hulle moet bly lê totdat hulle verkoop word! Die mens gee nie eers om of die dier op sy gesig of nek val nie! Ek kon die lyding van die dier waarneem! Dit het my sommer hartseer laat voel! Ja, en dan sal die ander mense wat diere aankoop op daardie vlooimarkte net loop en spog hoe goedkoop hulle van die soorte diere of voëls gekry het!! Maar weet julle daar is nie eintlik ‘n prys hier op die aarde wat vir die waarde van die lewende wese kan betaal nie!! Daar is nie genoeg geld ter wêreld om vir dit betaal nie! Dit het my Vader aan my gewys!
Dit is waaroor alles hier gaan werk om geld te kan verdien om te kan eet of oorleef! As jy nie kan nie, is jy verlore en op jy eie!
Ja, reg genoeg, daar word gedank vir die voedsel, maar nie vir die dier nie. Die Skepper word bedank. En as ek kyk hoe die dier ook maar spartel om nog aan die lewe te bly kan ek niks anders dink as dat hy onwillig doodgaan vir my lewe nie. Hulle hulpgeroep is vir ons nie hoorbaar nie omdat hulle uit hulle harte om hulp roep. Dan verder is daar ook nogal mense wat hulle ete lewendig voorberei dit wil se lewendig kook sonder om dit eers dood te maak. Ek weet nie of jy my hele getuienis gelees het nie, maar ek glo die skepper is die satan! Hy is nie 'n goeie wese nie! Ek het 'n vriendskap en verhouding met 'n gees wat nie die skepper is nie. En sy woorde staan nie in die bybel nie en daarom neem ek ook nie die onse vader meer ter harte nie! Sy woorde word direk met my gepraat. ek hoef deur 'n mens of enige ander manier met hom te praat nie. Ek praat direk met hom. Hy is vir my die wonderlikste vriend en Vader! Ek het hom innig lief en kan nie wat totdat ek weer by Hom kan wees nie. Want die vlees is nie mmeer vir my begeerlik nie inteendeel dit het vir my afstootlik geword as ek na alles kyk wat hier aangaan.
Ai so n doodsbegeerte tog! Is dit die mens of die GROOT GEES wat opneuk? Ek kry die indruk jy lewe baie afgesonderd. Miskien moet jy net bietjie webreek met n lekker naweek!
Doodsbegeerte se jy, nee dit is net 'n begeerte om by my Vader te kan wees in die gees. Inteendeel ek leef nie afgesonderd nie! ek het 'n man en vier woelige kinders hulle hou my baie besig en gelukkig!! Ek het nie 'n wegbreek kans nodig nie! Ek doen dit wanneer ek met my Vader gesels ek breek weg van al die stress van die lewe op aarde wanneer ek by Hom sit en gesels!! En dit is gereeld! Ek weet nie van die GrootGees waarvan jy praat nie!
Schalk jy het dan nou gese dat alles wat ek skryf die waarheid is, nou hoekom is die waarheid dan negatief. Kan dit wees dat julle nie die waarheid in die oë kan staar nie, en dat jul nou agter 'n leun wil wegkruip! Ek dink ook dat dat 'n gebed om te dank vir voedsel net 'n trooster is, om skuld gevoel van die dier se dood te bedek!
En 'n vegatariers, ons plant wortels bv. hy is nog besig om te groei dan pluk ons hom uit en eet hom! Hy leef nog, nou wat is die verskil tussen plante of diere wat leef! Ek verstaan ons moet eet, so ek en almal wat hier bly is skuldig om als dood te maak. Maar die mens is die ergste! Ons moet eet omdat ons dit nodig het maar party hulle onnodig eet agter die lekker aan!
En ook net nog 'n ding almal wil meer geestelik lewe maar almal besef nie dat solank ons in die vlees is ons nooit geestelik sal kan lewe nie, omdat die vlees die dood beteken en die gees die ewige lewe!
Ek lees nog gereeld op die eerste werf waar ek my eerste boodskap aan mense geplaas het! En ek het in die begin gedink " Sies dat volwasse mense tog so kan tekere gaan" Hulle vloek mekaar letterlik uitmekaar uit! Hulle beledig nie net mekaar nie, hulle stel die afgryslikste voorbeelde vir enigiemand wat daar gaan lees. Ja, ek het 'n wroeging ervaar soos nog nooit tevore nie! En wanneer mens die dinge wat als daar gese word lees, word mens sommer so koud in die hart! Dat hulle nie kan besef dat hulle eintlik almal van die selfde familie afkom nie! Dat as hulle in 'n gevegskryt geplaas moet word, kan ek niks anders dink as dat hulle mekaar te lyf sal gaan en letterlik sal verskeur net soos die diere sal doen nie. Ek het gisteraand weer daar gaan lees! En, ja, my Pappa wys my toe dat hulle ook maar maak nie saak wat hulle verkeerd doen nie, per slot van rekening ook sy KINDERS is! En dat Hy hulle net so liefhet soos wat Hy my liefhet! My Pappa is nie 'n Groot Gees nie Hy is my beste vriend en Vader in die Koninkryk van die Lig! Hy verhewe Homself nie bo my of enige iemand hier op die aarde nie! Maak nie saak hoe bevlek ons hier op die aarde is van die laste en skulde en sonde nie, Hy vertel my Hy gee nie om nie! Hy sê dat ons na Hom toe moet kom, self, net soos ons is! Hy wil ons self leer en self in die regte rigting stuur! Hy wil nie hê dat ons agter al die vleeslike dinge aanhardloop en Hom daar gaan soek nie, want Hy staan reeds langs elkeen van ons en wag dat ons Hom moet roep om ons in al ons swaarkry hier op die aarde te kom verlos! Die enigste manier is maar om die vlees agter te laat en net na die geestelike vreugdes te soek! Ek het reeds al genoem dat die vlees die dood beteken mense. Want wanneer hierdie liggame waarin ons geeste is, siek word of seerkry op so 'n manier dat dit doodgaan, sal ons gees vry kom van die gevangenskap van die satan! Ons sal dan weer geestelik gebore word vry van die vleeslike liggaam!
Hy roep, my kinders, kom tuis! Almal wat moeg is kom TUIS. Hy staan en wag aan die deur van ons harte, Hy wag daar vir jou en vir my!
Vandag, mense HOOP ek Dat daar van nou af met julle gepraat sal word deur my Vader, nie met 'n stem wat hoorbaar is vir die vleeslike oor nie! Maar met sy spesiale stem wat alles hier kan verstaan, "Sy emosie stem" wat 'n klipharde hart sal oopbreek en onmiddellik weer sag sal maak! Daar waar dit in daardie hart eens soos 'n woestyn was dor en leeg en kaal sal hy dit besprinkel met lewendige water sodat dit weer kan begin lewe. Hy sal dit vertroetel met 'n liefde wat geen lewende wese sal kan weerstaan nie!!!